钦定古今图书集成/明伦汇编/闺媛典/第349卷 > 世彩堂 宋朱震
## 钦定古今图书集成/明伦汇编/闺媛典/第349卷 > 世彩堂 宋朱震

“公家王母九十馀，大父侍立垂白须。子孙还如祖妣
寿，康彊不用傍人扶。谁家高曾见五世，不比徐卿生
二雏。闻说一门能养志，膳羞壶酒随亲意。畏暑黄童
扇枕忙，学啼莱子斑衣戏。公为碧落新除吏，儿齿庞
眉复鲐背。得寿当如卫武贤，著书拟藐张苍贵。饵菊
三公未闻道，芳泉万斛空劳费。岂知安乐便延年，无”
意《益生生自至》。高堂大幅垂轻绡，画出婵娟金翠翘。
不如画出彩云去，使民知德如唐尧。